סוד ‎ ושמו: ‎ שותפות ‎ יהודית־ערבית‎ 


המזכ״ל ‎ מוחמד ‎ נפאע ‎ בשיחה ‎ עם ‎ "זו ‎ הדרך" ‎ במלאות ‎ 90  שנה ‎ למק״י.‎ 


המפלגה ‎ הקומוניסטית ‎ הישראלית ‎ רואה ‎ בפתרון ‎ של‎ 
הסכסוך ‎ הלאומי ‎ ושל ‎ בעיית ‎ העם ‎ הפלסטיני ‎ את ‎ המשימה‎ 
העיקרית ‎ הניצבת ‎ בפניה. ‎ מבלי ‎ להפחית ‎ בחשיבות ‎ של‎ 
נושאים ‎ אחרים, ‎ המאבק ‎ לסיום ‎ הכיבוש, ‎ לפירוק ‎ כל‎ 
ההתנחלויות ‎ ולכינון ‎ שלום ‎ צודק ‎ ויציב ‎ עומד ‎ במרכז‎ 
פעילותנו. ‎ כבר ‎ לפני ‎ 25  שנה ‎ אימצנו ‎ תוכנית ‎ שלום ‎ מפורטת,‎ 
שעקרונותיה ‎ הפכו ‎ לתוכנית ‎ השלום ‎ המקובלת ‎ על ‎ רוב ‎ מדינות‎ 
העולם: ‎ סיום ‎ הכיבוש ‎ הישראלי; ‎ כינון ‎ מדינה ‎ פלסטינית‎ 
עצמאית ‎ בצד ‎ ישראל; ‎ שתי ‎ בירות, ‎ ישראלית ‎ ופלסטינית,‎ 
בירושלים‎ ;  פתרון ‎ בעיית ‎ הפליטים ‎ על ‎ בסיס ‎ החלטות ‎ האו״ם.‎ 

יותר ‎ השפעה ‎ בקרב ‎ בני ‎ ניער, ‎ צעירים ‎ ונשים‎ 

אנו ‎ רואים ‎ קשר ‎ ישיר ‎ בין ‎ מאבקנו ‎ נגד ‎ הכיבוש ‎ ולשלום‎ 
צודק ‎ לבין ‎ מאבקנו ‎ להגנת ‎ הדמוקרטיה ‎ ונגד ‎ סכנת ‎ הפאשיזם.‎ 
אנו ‎ עדים ‎ לאימוץ ‎ זוחל ‎ של ‎ נורמות ‎ פאשיסטיות ‎ ביחסה ‎ של‎ 
הממשלה ‎ לזכויות ‎ המיעוט ‎ הערבי ‎ בישראל, ‎ בכל ‎ הקשור‎ 
לחקיקת ‎ חוקים ‎ גזעניים, ‎ לשיח ‎ בדבר ‎ טרנספר ‎ של ‎ אזרחים‎ 
ערבים, ‎ כמו ‎ גם ‎ בהמשך ‎ ההפקעות ‎ והנישול. ‎ לכך ‎ יש ‎ להוסיף‎ 
את ‎ ההסתה ‎ הגזענית, ‎ האלימות ‎ הגוברת ‎ וההעמדה ‎ לדין ‎ של‎ 
קומוניסטים ‎ ושוחרי ‎ שלום.‎ 

הכיבוש ‎ אחראי ‎ גם ‎ להסטת ‎ תקציבים ‎ מנושאים ‎ אזרחיים‎ 
לתחומים ‎ צבאיים ‎ ולהרחבת ‎ הפערים ‎ בחברה ‎ הישראלית.‎ 
כמפלגה ‎ מעמדית-חברתית, ‎ על ‎ מק״י ‎ להגביר ‎ את ‎ פעילותה‎ 
בתחום ‎ מאבקי ‎ העובדים ‎ והמובטלים, ‎ ארגון ‎ העובדים‎ 
השכירים ‎ והמערכה ‎ נגד ‎ ההפרטה ‎ והניצול ‎ הקפיטליסטי.‎ 
עלינו ‎ להשקיע ‎ מאמצים, ‎ כדי ‎ להתגבר ‎ על ‎ חולשתנו ‎ בתחום‎ 
חשוב ‎ זה.‎ 

אחד ‎ התנאים ‎ להגברת ‎ וחיזוק ‎ המערכות ‎ הפוליטיות‎ 
והחברתיות, ‎ שמק״י ‎ מנהלת, ‎ הוא ‎ הרחבת ‎ השפעתה ‎ בקרב‎ 
הנוער ‎ היהודי ‎ והערבי, ‎ בקרב ‎ הצעירים, ‎ הסטודנטים ‎ והנשים.‎ 
בהקשר ‎ הזה ‎ נועד ‎ תפקיד ‎ מכריע ‎ לברית ‎ הנוער ‎ הקומוניסטי‎ 
הישראלי‎ (בנק״י), ‎ המציינת ‎ השנה ‎ 85  שנה ‎ לייסודה. ‎ הקניית‎ 
השקפת ‎ עולם ‎ ביקורתית, ‎ מרקסיסטית-לנינית ‎ ואינטר-‎ 
נציונליסטית, ‎ תחסן ‎ בני ‎ נוער, ‎ צעירות ‎ וצעירים, ‎ מפני ‎ הרעל‎ 
השוביניסטי ‎ וההשתעבדות ‎ לתרבות ‎ המותגים, ‎ ותהפוך ‎ אותם‎ 
לפעילים ‎ פוליטיים ‎ למען ‎ שינוי ‎ חברתי ‎ ומדיני ‎ מתקדם.‎ 


נפגענו ‎ מהקריסה, ‎ אך ‎ התגברנו ‎ על ‎ כך‎ 

קריסת ‎ ברית-המועצות ‎ הייתה ‎ מהלומה ‎ גדולה ‎ למאבק‎ 
העובדים ‎ והעמים ‎ לשלום ‎ ולקידמה ‎ חברתית, ‎ למאבק ‎ לשחרור‎ 
לאומי. ‎ בעולם, ‎ וגם ‎ באזורנו, ‎ היו ‎ מפלגות ‎ קומוניסטיות‎ 
שהעריכו, ‎ כי ‎ לאחר ‎ הקריסה ‎ עדיף ‎ לוותר ‎ על ‎ התואר‎ 
"קומוניסטית", ‎ וגם ‎ לשנות ‎ את ‎ צורת ‎ הארגון ‎ המפלגתי.‎ 

גם ‎ מפלגתנו ‎ נפגעה, ‎ כאשר ‎ חברים ‎ אחדים ‎ וגם ‎ כמה‎ 
מנהיגים ‎ פרשו ‎ ממנה ‎ עקב ‎ הקריסה. ‎ אך ‎ אנו ‎ לא ‎ שינינו ‎ את ‎ שם‎ 
המפלגה ‎ והמשכנו ‎ להיות ‎ המפלגה ‎ הקומוניסטית ‎ הישראלית.‎ 
היום, ‎ 20  שנה ‎ לאחר ‎ הקריסה, ‎ מפלגתנו ‎ חזקה ‎ יותר ‎ דווקא‎ 
משום ‎ שנותרה ‎ נאמנה ‎ לעקרונותיה: ‎ לשותפות ‎ היהודית-‎ 
ערבית, ‎ לרעיונות ‎ המהפכניים, ‎ לארגון ‎ הקומוניסטי ‎ הלניני.‎ 

המשבר ‎ הכלכלי ‎ העולמי ‎ הנוכחי, ‎ המשבר ‎ של ‎ עידן‎ 
הגלובליזציה, ‎ מלמד, ‎ עד ‎ כמה ‎ חיוני ‎ הניתוח ‎ המעמדי ‎ של‎ 
המציאות. ‎ כיום ‎ ברור ‎ לחוגים ‎ מתרחבים, ‎ כי ‎ הפרשנויות ‎ בדבר‎ 
מותו ‎ של ‎ הקומוניזם ‎ ביטאו ‎ את ‎ הרצון ‎ של ‎ ההון ‎ ושליחיו‎ 
לרפות ‎ את ‎ ידיהם ‎ של ‎ הקומוניסטים ‎ ושל ‎ כל ‎ המתנגדים‎ 
לאימפריאליזם, ‎ למלחמות, ‎ לאפליה ‎ ולניצול.‎ 

הניגודים ‎ המעמדיים, ‎ האופייניים ‎ לכל ‎ מדינה ‎ קפיטליסטית,‎ 
מולידים ‎ את ‎ הצורך ‎ בהתארגנות ‎ העובדים ‎ ובמפלגה‎ 
קומוניסטית, ‎ שהיא ‎ מפלגת ‎ העובדים ‎ וכלל ‎ המדוכאים.‎ 

בשנים ‎ האחרונות ‎ אנו ‎ עדים ‎ לכך, ‎ שתנועות ‎ חברתיות‎ 
ופוליטיות, ‎ שאינן ‎ מכנות ‎ עצמן ‎ קומוניסטיות, ‎ מאמצות ‎ את‎ 
המרקסיזם ‎ ואת ‎ הניתוח ‎ המעמדי ‎ של ‎ החברה, ‎ כדי ‎ להשיג‎ 
תשובות ‎ אמינות ‎ לבעיות ‎ חברתיות ‎ ולאומיות.‎ 

אנו ‎ תומכים ‎ בתנועות ‎ חברתיות, ‎ בתנועות ‎ נגד ‎ הכיבוש,‎ 
בתנועות ‎ אנטי-אימפריאליסטיות. ‎ אנו ‎ סבורים, ‎ כי ‎ לכל ‎ עם‎ 
החי ‎ בתנאים ‎ של ‎ כיבוש ‎ ישנה ‎ הזכות ‎ להיאבק ‎ למען ‎ חירותו.‎ 
מאבק ‎ זה ‎ חייב ‎ להיות ‎ ער ‎ לכך, ‎ שההתנגדות ‎ תהיה ‎ נגד‎ 
הכובשים, ‎ ולא ‎ נגד ‎ אזרחים. ‎ התנגדות ‎ לכיבוש ‎ שאינה‎ 
אחראית, ‎ פוגעת ‎ בעצמה.‎ 

מפלגתנו ‎ הקומוניסטית ‎ הפיקה ‎ לקחים ‎ מ-90 ‎ שנות‎ 
פעילותה, ‎ והחשוב ‎ שבהם: ‎ להתייצב ‎ נגד ‎ כל ‎ סטייה ‎ לאומנית‎ 
ולדבוק ‎ ללא ‎ סייג ‎ בהשקפתנו ‎ האינטרנציונליסטית ‎ ובהרכבנו‎ 
היהודי-ערבי.‎ 


דמוקרטיה‎ /2‎ 


90  שנות ‎ מק"׳ ‎ צוינו‎ 
ברוב ‎ עם ‎ באירוע ‎ בחיפה‎ 

אלפיים ‎ קומוניסטים ‎ וידידיהם, ‎ נשים ‎ וגברים, ‎ יהודים‎ 
וערבים, ‎ ותיקים ‎ וצעירים, ‎ מילאו ‎ במוצ״ש, ‎ 7.11, ‎ את ‎ אולם‎ 
מרכז ‎ הקונגרסים ‎ בחיפה ‎ באירוע ‎ חגיגי ‎ מרגש ‎ לציון ‎ מלאות‎ 
90  שנה ‎ למפלגה ‎ הקומוניסטית ‎ בארץ.‎ 

בקהל ‎ היו ‎ חברים ‎ ותיקים ‎ כמו ‎ מרדכי ‎ שפרוך ‎ מירושלים,‎ 
שכבר ‎ חגג ‎ את ‎ יום ‎ הולדתו ‎ ה־98, ‎ וחברים ‎ שמילאו ‎ בעבר‎ 
תפקידים ‎ מרכזיים ‎ במק״י, ‎ כמו ‎ גם ‎ מאות ‎ צעירים ‎ -  חברי‎ 
ברית ‎ הנוער ‎ הקומוניסטי ‎ וסטודנטים. ‎ שילוב ‎ הדורות ‎ לימד, ‎ כי‎ 
למק״י, ‎ המפלגה ‎ הוותיקה ‎ ביותר ‎ בישראל, ‎ יש ‎ ממשיכים,‎ 
ולרעיונות ‎ הקומוניזם ‎ יש ‎ עתיד ‎ גם ‎ בארץ.‎ 

בימת ‎ הוועידה ‎ קושטה ‎ בכרזות ‎ בד ‎ בדבר ‎ יובל ‎ ה-90 ‎ למק״י,‎ 
ועליהן ‎ -  סיסמת ‎ האירוע ‎ -  "נגד ‎ הכיבוש ‎ והפאשיזם, ‎ לשלום‎ 
ולסוציאליזם", ‎ וברגל ‎ הרשמי ‎ של ‎ המפלגה.‎ 

הערב ‎ החגיגי ‎ נפתח ‎ בשירת ‎ ההמנון ‎ "האינטרנציונל"‎ 
ובדבריה ‎ של ‎ תמר ‎ גוזינסק׳, ‎ חברת ‎ הלשכה ‎ הפוליטית ‎ של‎ 
מק״י. ‎ חברי ‎ בנק״י ‎ בירכו ‎ את ‎ הוועידה ‎ במשלחת, ‎ שכללה‎ 
תזמורות ‎ של ‎ תופים ‎ ונושאי ‎ דגלים ‎ אדומים. ‎ בשם ‎ הנוער ‎ בירך‎ 
את ‎ הוועידה ‎ סלים ‎ מוראד, ‎ מזכ״ל ‎ בנק״י.‎ 

מוחמד ‎ נפאע, ‎ מזכ״ל ‎ מק״י, ‎ נשא ‎ את ‎ הנאום ‎ המרכזי, ‎ בו‎ 
הדגיש ‎ את ‎ ייחודיותה ‎ הרעיונית ‎ והפוליטית ‎ של ‎ מק״י ‎ ואת‎ 
מסירות ‎ חבריה ‎ במשך ‎ 90  שנותיה. ‎ מק״י, ‎ אמר, ‎ תמשיך‎ 
להיאבק ‎ נגד ‎ האימפריאליזם ‎ והריאקציה, ‎ למען ‎ שלום ‎ צודק‎ 
ויציב ‎ ולמזרח-תיכון ‎ מפורז ‎ מנשק ‎ להשמדה ‎ המונית, ‎ להגנת‎ 
הדמוקרטיה, ‎ לשוויון ‎ האוכלוסייה ‎ הערבית ‎ ולזכויות‎ 
העובדים ‎ והנשים.‎ 

את ‎ מק״י ‎ ביום ‎ חגה ‎ בירכו ‎ בסאם ‎ א-סלוזי, ‎ מזכ״ל ‎ מפלגה‎ 
העם ‎ הפלסטיני; ‎ יונה ‎ יהב, ‎ ראש ‎ עיריית ‎ חיפה; ‎ ראמז‎ 
גיר״סי, ‎ יו״ר ‎ ועד ‎ ראשי ‎ הרשויות ‎ המקומיות ‎ הערביות;‎ 
מוחמד ‎ ז״דאן, ‎ יו״ר ‎ ועדת ‎ המעקב ‎ לענייני ‎ האוכלוסייה‎ 
הערבית; ‎ א״מן ‎ עודה, ‎ מזכיר ‎ חד״ש; ‎ פתחיה ‎ סג״ר,‎ 
מזכ״ל ‎ תנועת ‎ נשים ‎ דמוקרטיות ‎ בישראל; ‎ ועל■ ‎ קדמאני,‎ 
בשם ‎ הדרוזים ‎ בגולן ‎ הסורי ‎ הכבוש.‎ 

המנחה, ‎ עאידה ‎ תומא ‎ סלימאן, ‎ חברת ‎ הלשכה‎ 
הפוליטית, ‎ בירכה ‎ את ‎ האורחים ‎ מחו״ל, ‎ שהגיעו ‎ לאירוע:‎ 
איאן ‎ ברוסט, ‎ נציג ‎ המפלגה ‎ הקומוניסטית ‎ הצרפתית, ‎ שהוא‎ 
חבר ‎ מועצת ‎ העיר ‎ פאריס; ‎ טלמקוס ‎ דמולאס ‎ ואליאס‎ 
לנגריס, ‎ חברי ‎ הוועד ‎ המרכזי ‎ של ‎ המפלגה ‎ הקומוניסטית‎ 
היוונית; ‎ כריסטוס ‎ קריאלידיס, ‎ חבר ‎ הוועד ‎ המרכזי ‎ של‎ 
מפלגת ‎ אק״ל ‎ בקפריסין; ‎ ואלבר ‎ ברדל, ‎ ראש ‎ המחלקה‎ 
לקשרי ‎ חוץ ‎ של ‎ המפלגה ‎ הקומוניסטית ‎ התורכית.‎ 

לאחר ‎ החלק ‎ הפוליטי, ‎ הגיעה ‎ תורה ‎ של ‎ תוכנית ‎ אמנותית‎ 
עשירה, ‎ שבה ‎ נטלו ‎ חלק: ‎ הזמרת ‎ אמל ‎ מורקוס ‎ ולהקתה;‎ 
המלחין ‎ והזמר ‎ ■הל■ ‎ סובול; ‎ הזמר ‎ פרננדו‎ ;  להקת ‎ הראפ ‎ סאז‎ 
בניהולו ‎ של ‎ סאמח ‎ זקוט; ‎ להקת ‎ המחול ‎ של ‎ כפר ‎ יאסיף‎ 
ולהקת ‎ בנק״י ‎ מכפר ‎ יאסיף ‎ בניהולה ‎ של ‎ רבעה ‎ מורקוס.‎ 

באכסדרה ‎ של ‎ האולם ‎ היו ‎ זמינים ‎ ספרי ‎ הוועידה ‎ ה-25 ‎ של‎ 
המפלגה ‎ הקומוניסטית ‎ הישראלית ‎ בעברית ‎ ובערבית; ‎ וכן‎ 
הספרים ‎ שהוציאו ‎ לאחרונה ‎ בנימין ‎ גונן, ‎ תופיק ‎ כנעאנה ‎ ותמר‎ 
גורנסקי, ‎ ואשר ‎ עניינם ‎ -  ההיסטוריה ‎ של ‎ המפלגה. ‎ כן ‎ נמכרו‎ 
חולצות ‎ ועליהן ‎ סמל ‎ האירוע.‎ 


כתב ‎ אישום ‎ פוליטי ‎ נגד‎ 
ח״כ ‎ מוחמה ‎ ברכה, ‎ יו״ר ‎ חד״ש‎ 

ב-1 ‎ בנובמבר ‎ הודיע ‎ היועץ ‎ המשפטי ‎ לממשלה, ‎ מני ‎ מזוז,‎ 
ליו״ר ‎ הכנסת, ‎ ראובן ‎ ריבלין, ‎ על ‎ הגשתו ‎ של ‎ כתב ‎ אישום ‎ נגד‎ 
יו״ר ‎ חד״ש, ‎ ח״כ ‎ מוחמר ‎ ברכה, ‎ זאת ‎ לאחר ‎ שנערך ‎ לו ‎ שימוע.‎ 
כתב ‎ האישום ‎ כולל ‎ ארבעה ‎ סעיפים, ‎ המייחסים ‎ לברכה‎ 
עבירות ‎ של ‎ תקיפת ‎ ממלא ‎ תפקיד, ‎ העלבת ‎ עובד ‎ ציבור ‎ תקיפת‎ 
אזרח ‎ והפרעה ‎ לשוטר ‎ בשעת ‎ מילוי ‎ תפקידו.‎ 

בכתב ‎ האישום, ‎ שהוגש ‎ לבית ‎ משפט ‎ השלום ‎ בתל ‎ אביב,‎ 
נטען, ‎ כי ‎ במקרה ‎ הראשון, ‎ תקף ‎ ברכה ‎ לוחם ‎ מיחידת ‎ "מצדה"‎ 
של ‎ המשטרה ‎ במהלך ‎ הפגנה ‎ נגד ‎ גדר ‎ ההפרדה ‎ ביישוב ‎ בלעין.‎ 
במקרה ‎ השני, ‎ נאשם ‎ ברכה ‎ כי ‎ במהלך ‎ הפגנה ‎ נגד ‎ מלחמת‎ 
לבנון ‎ השנייה, ‎ בקרבת ‎ שוק ‎ הכרמל ‎ בתל ‎ אביב, ‎ קילל ‎ קצין‎ 
משטרה, ‎ שעצר ‎ את ‎ בנו, ‎ וסטר ‎ על ‎ פניו ‎ באצבעו. ‎ באישום‎ 
השלישי ‎ נאמר, ‎ כי ‎ במהלך ‎ הפגנה ‎ נגד ‎ מלחמת ‎ לבנון ‎ השנייה,‎ 
שהתקיימה ‎ ביולי ‎ 2006, ‎ וצעדה ‎ לאורך ‎ רחוב ‎ אבן ‎ גבירול,‎ 
תקף ‎ ברכה ‎ אדם ‎ שהתנגד ‎ להפגנה. ‎ האישום ‎ הרביעי ‎ נוגע‎ 
להפגנה ‎ שנערכה ‎ בחודש ‎ יולי ‎ 2007  סמוך ‎ למלון ‎ "גולדן‎ 
קראווך ‎ בנצרת, ‎ שם ‎ התכנס ‎ כינוס ‎ של ‎ מפלגת ‎ העבודה.‎ 
במהלך ‎ ההפגנה, ‎ עצרו ‎ שוטרים ‎ את ‎ מזכיר ‎ חד״ש, ‎ איימן‎ 
עודה. ‎ ח״כ ‎ ברכה ‎ מואשם ‎ כי ‎ דרש ‎ לשחרר ‎ את ‎ העצור ‎ וניסה‎ 
למנוע ‎ בגופו ‎ את ‎ הכנסתו ‎ לניידת.‎ 

בתגובה ‎ לכתב ‎ האישום ‎ אמר ‎ ח״כ ‎ ברכה: ‎ "כחבר ‎ כנסת‎ 
הממלא ‎ את ‎ תפקידו, ‎ אני ‎ משתתף ‎ בהפגנות ‎ בהתאם ‎ למצע,‎ 
שעל ‎ פיו ‎ נבחרתי ‎ לכנסת. ‎ היועץ ‎ המשפטי ‎ לממשלה ‎ ממלא‎ 
בעניין ‎ הזה ‎ תפקיד ‎ של ‎ תובע ‎ פוליטי. ‎ אנחנו ‎ הצגנו ‎ בפניו‎ 
בשימוע ‎ הוכחות ‎ לכך, ‎ שהטענות ‎ נגדי ‎ הן ‎ טענות ‎ שווא, ‎ אך‎ 
היועץ ‎ המשפטי ‎ לממשלה ‎ החליט ‎ מה ‎ שהחליט, ‎ ואני ‎ אתמודד‎ 
עם ‎ הטענות ‎ בבית ‎ המשפט".‎ 

ח״כ ‎ ברכה ‎ הוסיף, ‎ כי ‎ עומדת ‎ בפניו ‎ האפשרות ‎ לטעון,‎ 
שהוא ‎ עשה ‎ את ‎ המעשים ‎ המיוחסים ‎ לו ‎ במסגרת ‎ החסינות‎ 
המהותית, ‎ המוקנית ‎ לו ‎ כחבר ‎ כנסת. ‎ אולם ‎ הוא ‎ נוטה ‎ שלא‎ 
להתחבא ‎ מאחורי ‎ החסינות, ‎ אלא ‎ להתמודד ‎ בבית ‎ המשפט:‎ 
"אני ‎ גא ‎ בפעילות ‎ שלי ‎ ובמה ‎ שמייחסים ‎ לי. ‎ אני ‎ חש ‎ גאווה‎ 
גדולה ‎ שאני ‎ מפגין ‎ נגד ‎ המלחמה".‎ 

בעקבות ‎ החלטת ‎ היועץ ‎ המשפטי ‎ לממשלה, ‎ מסר ‎ ארגון‎ 
עדאלה, ‎ שכתב ‎ האישום ‎ מתבסס ‎ על ‎ ראיות ‎ שקריות, ‎ שאותן‎ 
הכחיש ‎ ח״כ ‎ ברכה ‎ מכל ‎ וכל.‎ 
גינויים ‎ להגשת ‎ כתב ‎ האישום‎ 

המזכירות ‎ הארצית ‎ של ‎ חד״ש, ‎ שהתכנסה ‎ בנצרת ‎ ב- 3.1 1 , 
גינתה ‎ את ‎ הגשת ‎ כתב ‎ האישום ‎ נגד ‎ ח״כ ‎ ברכה, ‎ והגדירה ‎ צעד‎ 
זה ‎ כרדיפה ‎ פוליטית ‎ של ‎ מנהיג ‎ פוליטי, ‎ המתנגד ‎ למדיניות‎ 
הממשלה ‎ בכלל, ‎ ולמלחמות ‎ בפרט.‎ 

מזכירות ‎ מחוז ‎ ת״א-יפו ‎ של ‎ מק״י, ‎ שהתכנסה ‎ ב- 1.1 1 , 
גינתה ‎ בחריפות ‎ את ‎ הגשת ‎ כתב ‎ האישום, ‎ אשר ‎ "הופך ‎ את‎ 
היועץ ‎ המשפטי ‎ לכלי ‎ שרת ‎ נוסף ‎ בידי ‎ ממשלת ‎ נתניהו-ברק-‎ 
ישי-ליברמך. ‎ עוד ‎ נאמר ‎ בהחלטה, ‎ כי ‎ "יש ‎ להעמיד ‎ לדין ‎ לא‎ 
את ‎ ח״כ ‎ ברכה, ‎ אלא ‎ את ‎ מחוללי ‎ המלחמות ‎ הרצחניות‎ 
והכיבוש. ‎ אך ‎ היועץ ‎ המשפטי ‎ רוצה ‎ להעמיד ‎ לדין ‎ את ‎ מי‎ 
שנאבק ‎ למען ‎ השלום ‎ והשוויון, ‎ ומתעלם ‎ בצורה ‎ גסה ‎ מאלה‎ 
המבצעים ‎ פשעים ‎ חמורים ‎ -  כולל ‎ פשעים ‎ שהוגדרו ‎ לאחרונה‎ 
על ‎ ידי ‎ ועדת ‎ גולדסטון ‎ כפשעי ‎ מלחמה".‎ 

מזכירות ‎ המחוז ‎ קראה ‎ לחברי ‎ המפלגה ‎ ולידידיה ‎ לעמוד‎ 
לימין ‎ ח״כ ‎ ברכה. ‎ "ההתקפה ‎ נגד ‎ ח״כ ‎ ברכה, ‎ היא ‎ התקפה ‎ נגד‎ 
כולנו״ ‎ -  נאמר ‎ בהחלטת ‎ מזכירות ‎ מחוז ‎ ת״א-יפו ‎ של ‎ מק״י.‎ 


\כלכלה ‎ חברה/3‎ 


הניתוח ‎ הצליח, ‎ האם ‎ החולה ‎ חי?‎ 

וול ‎ סטריט ‎ חוגג ‎ עידן ‎ חדש ‎ של ‎ עושר, ‎ שעה ‎ שנרשמים ‎ כ־10 ‎ אחוזי ‎ אבטלה.‎ 


מאת ‎ אפרים ‎ דוידי*‎ 

"רבים ‎ בארה״ב ‎ תוהים, ‎ כיצד ‎ הדבר ‎ אפשרי; ‎ כיצד ‎ חלק‎ 
מהבנקים ‎ משגשגים ‎ זמן ‎ קצר ‎ כל ‎ כך ‎ לאחר ‎ הקריסה ‎ הפיננסית,‎ 
בעוד ‎ שהמונים ‎ עדיין ‎ מודאגים ‎ מהאפשרות, ‎ שיאבדו ‎ את‎ 
מקום ‎ עבודתם ‎ ואת ‎ ביתם ‎ ?״ ‎ -  שאלה ‎ זו ‎ הציב ‎ הפרשן ‎ הכלכלי‎ 
הוותיק ‎ גראהם ‎ באול■ ‎ במאמר ‎ שפירסם ‎ לאחרונה ‎ ביומון‎ 
"ניו-יורק ‎ טיימס".‎ 

לדבריו, ‎ אחד ‎ הכוחות ‎ החזקים, ‎ המניעים ‎ את ‎ ההתעוררות‎ 
בוול ‎ סטריט, ‎ הוא ‎ הממשל ‎ בוושינגטון. ‎ רבים ‎ מהצעדים,‎ 
שנקטו ‎ קובעי ‎ המדיניות ‎ בשנה ‎ שעברה, ‎ כדי ‎ לייצב ‎ את‎ 
המערכת ‎ -  הורדת ‎ הריבית ‎ לשיעור ‎ אפסי, ‎ הזרמת ‎ הון ‎ לבנקים‎ 
הגדולים ‎ מכספי ‎ משלמי ‎ המסים, ‎ וערבות ‎ של ‎ מיליארדי‎ 
דולרים ‎ לחובות ‎ של ‎ מוסדות ‎ פיננסיים ‎ -  סייעו ‎ להכשיר ‎ את‎ 
הקרקע ‎ לעידן ‎ חדש ‎ של ‎ עושר ‎ בוול ‎ סטריט.‎ 

באולי ‎ הוסיף: ‎ "ענקים ‎ כמו ‎ גולדמן ‎ סאקס ‎ וג׳יתפי. ‎ מורגן‎ 
צ׳ייס ‎ מרוויחים ‎ הון ‎ בתחומים ‎ לוהטים ‎ כמו ‎ מסחר ‎ במניות‎ 
ובאג״ח, ‎ במקום ‎ בתחום ‎ המשעמם ‎ של ‎ הלוואות ‎ לאזרחים.‎ 
הם ‎ מרוויחים ‎ גם ‎ מנטילת ‎ סיכונים, ‎ שיריבים ‎ חלשים ‎ אינם‎ 
מסוגלים, ‎ או ‎ אינם ‎ מוכנים ‎ להרשות ‎ לעצמם. ‎ זה ‎ היתרון‎ 
שבהצטמצמות ‎ התחרות ‎ לאחר ‎ הכישלון ‎ של ‎ כמה ‎ מבנקי‎ 
ההשקעות ‎ הגדולים. ‎ גם ‎ כאשר ‎ הבנקים ‎ הגדולים ‎ נאבקים‎ 
במאמצי ‎ הקונגרס ‎ לאכוף ‎ רגולציה ‎ הדוקה ‎ יותר ‎ על ‎ המגזר‎ 
הפיננסי ‎ ולהגביל ‎ את ‎ שכר ‎ הבכירים ‎ בו, ‎ צריכה ‎ וול ‎ סטריט‎ 
להודות ‎ לוושינגטון".‎ 

אך ‎ לא ‎ כל ‎ הבנקים ‎ מסתדרים. ‎ ענקי ‎ בנקאות ‎ כמו ‎ סיטי ‎ ובנק‎ 
אוף ‎ אמריקה, ‎ שהונם ‎ תלוי ‎ בעליות ‎ ובמורדות ‎ של ‎ צרכנים ‎ מן‎ 
השורה, ‎ מנסים ‎ להשתנות ‎ בכוח, ‎ כמו ‎ גם ‎ בנקים ‎ מקומיים‎ 
רבים. ‎ אין ‎ לשכוח, ‎ כי ‎ מתחילת ‎ השנה ‎ נסגרו ‎ יותר ‎ ממאה‎ 
בנקים ‎ בינוניים ‎ וקטנים ‎ ברחבי ‎ ארה״ב, ‎ בייחוד ‎ במדינות ‎ בהן‎ 
האבטלה ‎ מכה ‎ בכל ‎ עוצמתה.‎ 

אך ‎ ירידתם ‎ של ‎ מוסדות ‎ פיננסיים ‎ מסוימים, ‎ יחד ‎ עם‎ 
התמוטטותם ‎ של ‎ כמה ‎ מהמתחרים ‎ החזקים ‎ ביותר ‎ בעבר ‎ <כמו‎ 
ליהמן ‎ ברדרס), ‎ תרמה ‎ לריכוז ‎ הכוח ‎ הפיננסי ‎ בארה״ב ‎ במספר‎ 
קטן ‎ יותר ‎ של ‎ ידיים. ‎ הבנקים ‎ החזקים ‎ מסוגלים ‎ כיום ‎ לגרוף‎ 
יותר ‎ רווחים ‎ מהשווקים ‎ הפיננסיים ‎ ולגבות ‎ עמלות ‎ גבוהות‎ 
יותר ‎ על ‎ מגוון ‎ רחב ‎ של ‎ שירותים ‎ בנקאיים.‎ 

רווחי ‎ הבנקים: ‎ זינוק ‎ בירידה‎ 

למעלה ‎ משנתיים ‎ וחצי ‎ מתחילת ‎ המשבר ‎ בשוק‎ 
המשכנתאות, ‎ ושנה ‎ לאחר ‎ שהמשבר ‎ היכה ‎ ברבים ‎ מענקי‎ 
המגזר ‎ הפיננסי ‎ -  גדל ‎ והולך ‎ הונם ‎ של ‎ המוסדות, ‎ שנחשבו‎ 
"גדולים ‎ מכדי ‎ ליפול", ‎ במקום ‎ להצטמצם. ‎ עבור ‎ רבים ‎ מהם,‎ 
העסקים ‎ כיום ‎ שבו ‎ למסלולם ‎ הרגיל. ‎ בעשור ‎ האחרון ‎ היה‎ 
קצב ‎ הצמיחה ‎ של ‎ המגזר ‎ הפיננסי ‎ המהיר ‎ מבין ‎ המגזרים‎ 
המרכיבים ‎ את ‎ כלכלת ‎ ארה״ב, ‎ ושני ‎ שלישים ‎ מהצמיחה‎ 
בתוצר ‎ המקומי ‎ הגולמי ‎ הושגו ‎ הודות ‎ להכנסות ‎ של ‎ העובדים‎ 
במגזר ‎ הפיננסי. ‎ כעת ‎ הם ‎ שוב ‎ פורחים, ‎ אבל ‎ הפעם ‎ הודות‎ 
ל״חבילות ‎ הסיוע" ‎ של ‎ הממשל.‎ 


נשאלת ‎ השאלה: ‎ איך ‎ ייתכן, ‎ שהבנקים ‎ בארה״ב ‎ עושים‎ 
שימוש ‎ בכספי ‎ הסיוע ‎ הממשלתי, ‎ כדי ‎ לשקם ‎ את ‎ הונם‎ 
ולהרוויח ‎ בגדול? ‎ וכיצד ‎ ייתכן ‎ שהם ‎ משלמים ‎ למנהלים‎ 
סכומי ‎ עתק ‎ כמשכורות ‎ וכבונוסים? ‎ האם ‎ "בעל ‎ הבית‎ 
השתגע"? ‎ האם ‎ ממשל ‎ אובאמה ‎ אינו ‎ מבחין ‎ בעובדה, ‎ שקומץ‎ 
בעלי ‎ הון ‎ עושה ‎ שימוש ‎ בכספי ‎ הציבור ‎ בעיצומו ‎ של ‎ המשבר‎ 
הכלכלי, ‎ כדי ‎ להתעשר ‎ עוד ‎ ועוד?‎ 

כמובן ‎ שהממשל ‎ מבחין ‎ כהתעשרות ‎ המהירה. ‎ מדי ‎ פעם ‎ גם‎ 
מושמעת ‎ מכיוונו ‎ של ‎ הנשיא ‎ אובאמה ‎ קריאת ‎ שבר. ‎ אך‎ 
קריאות ‎ אלה ‎ אינן ‎ אלא ‎ מפגן ‎ יחצנות ‎ מחושב ‎ היטב. ‎ הממשל‎ 
אינו ‎ נוקט ‎ צעדים ‎ מעשיים, ‎ שמטרתם ‎ להקטין ‎ את ‎ שכרם‎ 
המופלג ‎ של ‎ הבנקאים ‎ הבכירים. ‎ לעומת ‎ זאת, ‎ היה ‎ זה ‎ הממשל‎ 
שנקט ‎ צעדים ‎ מעשיים ‎ ,  כדי ‎ להבטיח ‎ את ‎ שכרם ‎ של ‎ הבנקאים‎ 
הבכירים ‎ ואת ‎ רווחיותה ‎ של ‎ המערכת ‎ הפיננסית. ‎ הכוונה‎ 
לשתי ‎ חבילות ‎ סיוע, ‎ אחת ‎ שהעניק ‎ ממשל ‎ בוש ‎ והשנייה‎ 
שניתנה ‎ עם ‎ תחילת ‎ כהותנו ‎ של ‎ אובמה. ‎ כבר ‎ נשמעת ‎ הדרישה‎ 
להגיש ‎ למוסדות ‎ הפיננסיים ‎ חבילת ‎ סיוע ‎ שלישית ‎ בהקף ‎ של‎ 
טריליוני ‎ דולרים‎ (טריליון ‎ -  אלף ‎ מיליארד).‎ 

במילים ‎ אחרות, ‎ הממשל ‎ של ‎ ארה״ב ‎ פועל ‎ בשיטתיות, ‎ כדי‎ 
שהחברה ‎ (באמצעות ‎ תקציב ‎ המדינה, ‎ ובייחוד ‎ באמצעות‎ 
הגרעון ‎ התופח ‎ בתקציב) ‎ תממן ‎ את ‎ מחיר ‎ המשבר‎ 
הקפיטליסטי ‎ ואת ‎ שיקום ‎ הרווחיות ‎ של ‎ המערכת ‎ הפיננסית.‎ 
וכאשר ‎ המערכת ‎ משתקמת, ‎ הרווחים ‎ אינם ‎ שבים ‎ לחברה‎ 
האמריקאית. ‎ הבנקאים ‎ ובעלי ‎ ההון ‎ בוול ‎ סטריט ‎ צוחקים ‎ כל‎ 
הדרך ‎ אל... ‎ הבנק.‎ 
הגידול ‎ באבטלה‎ 

השיקום ‎ המהיר ‎ ברווחיות ‎ הבנקים, ‎ הודות ‎ לסיוע ‎ שנתקבל‎ 
מהממשל, ‎ עומד ‎ בסתירה ‎ גמורה ‎ למצב ‎ החברתי ‎ בארה״ב.‎ 

לפי ‎ הנתונים ‎ הרשמיים, ‎ שיעור ‎ האבטלה ‎ מתקרב ‎ במהירות‎ 
ל-10 ‎ אחוזים ‎ מכוח ‎ העבודה. ‎ האיגודים ‎ המקצועיים‎ 
האמריקאים ‎ טוענים, ‎ שאלה ‎ נתונים ‎ מוקטנים, ‎ וכי ‎ האבטלה‎ 
הריאלית, ‎ הכוללת ‎ את ‎ המובטלים ‎ שסיימו ‎ את ‎ תקופת ‎ הזכאות‎ 
שלהם ‎ לדמי ‎ אבטלה ‎ ואינם ‎ עובדים, ‎ היא ‎ כ-17 ‎ אחוזים ‎ מכוח‎ 
העבודה.‎ 

בארצות ‎ גוש ‎ היורו ‎ התמונה ‎ דומה: ‎ גם ‎ שם ‎ מתקרב ‎ שיעור‎ 
האבטלה ‎ ל-10 ‎ אחוזים. ‎ כמה ‎ מדינות ‎ באיחוד ‎ האירופי, ‎ כגון‎ 
לטביה ‎ בצפון ‎ וספרד ‎ בדרום, ‎ סובלות ‎ משיעור ‎ אבטלה‎ 
המטפס ‎ ועולה ‎ ל-20 ‎ אחוזים ‎ מכוח ‎ העבודה. ‎ (להשוואה,‎ 
במדינת ‎ ישראל ‎ יש ‎ ״רק״ ‎ 8.3  אחוזי ‎ אבטלה.)‎ 

באירופה ‎ ובארה״ב, ‎ וגם ‎ בישראל, ‎ השלטון, ‎ הבנקאים‎ 
והפרשנים ‎ הכלכליים ‎ יוצאים ‎ מגדרם, ‎ כדי ‎ להוכיח ‎ שאנו ‎ עדים‎ 
ל״יציאה ‎ מן ‎ המשבר". ‎ מה ‎ שברור ‎ הוא, ‎ שהתערבות ‎ מסיבית‎ 
של ‎ הממשל ‎ האמריקאי ‎ בכלכלה ‎ והזרמת ‎ טריליוני ‎ דולר‎ 
מכספי ‎ הציבור ‎ מניבות ‎ פרי. ‎ הניתוח, ‎ אפוא, ‎ הצליח. ‎ אבל ‎ כלל‎ 
לא ‎ ברור, ‎ האם ‎ החולה ‎ חי.‎ 


*  מתוך ‎ ההרצאה: ‎ ״המשבר ‎ הקפיטליסטי ‎ -  סיכום ‎ ביניים,‎ 
שנתיים ‎ לאחר ‎ תחילתו״, ‎ שנערכה ‎ ב- 30.1 1  בסניף ‎ טייבה ‎ של‎ 
מק״י.‎ 


חברה‎ /4‎ 


דוי״ח ‎ העוני:‎ 

כל ‎ ישראלי ‎ רביעי ‎ עני‎ 

הדו״ח ‎ של ‎ הביטוח ‎ הלאומי ‎ לשנת ‎ 2008, ‎ שפורסם ‎ בשבוע‎ 
שעבר, ‎ אינו ‎ משקף ‎ את ‎ ההתפתחויות ‎ במהלך ‎ 2009, ‎ ובכל ‎ זאת‎ 
נתוניו ‎ חמורים: ‎ בשנה ‎ שעברה ‎ חיו ‎ בישראל ‎ 1,651,300 
עניים, ‎ ובכללם ‎ -  784  אלף ‎ ילרים. ‎ משמעות ‎ הנתונים ‎ היא, ‎ כי‎ 
כל ‎ אדם ‎ רביעי ‎ בישראל ‎ חי ‎ מתחת ‎ לקו ‎ העוני, ‎ וכי ‎ שליש‎ 
מהילדים ‎ חיים ‎ בעוני.‎ 

דו״ח ‎ ממדי ‎ העוני ‎ ב-2008 ‎ ממוטט ‎ את ‎ הטיעון, ‎ כי ‎ עבודה‎ 
בשכר ‎ מחלצת ‎ בכל ‎ מקרה ‎ מחיים ‎ בעוני. ‎ מהנתונים ‎ עולה, ‎ כי‎ 
כמעט ‎ במחצית ‎ (46%) ‎ מהמשפחות, ‎ הנמצאות ‎ מתחת ‎ לקו‎ 
העוני ‎ ־  ראש ‎ המשפחה ‎ דווקא ‎ עובד. ‎ שיעור ‎ המשפחות ‎ שיש‎ 
בהן ‎ אנשים ‎ בגיל ‎ העבודה, ‎ ובכל ‎ זאת ‎ אין ‎ בקרבן ‎ אפילו ‎ עובד‎ 
אחד ‎ -  הולך ‎ וקטן ‎ בהתמדה ‎ בשנים ‎ האחרונות. ‎ אולם ‎ למרות‎ 
שיותר ‎ אנשים ‎ מנסים ‎ להתפרנס ‎ מעבודה, ‎ שיעורי ‎ העוני ‎ בקרב‎ 
המשפחות ‎ העובדות ‎ מוסיפים ‎ לעלות. ‎ שיעור ‎ העוני ‎ בקרב‎ 
קשישים ‎ נותר ‎ כמעט ‎ ללא ‎ שינוי ‎ -  22.7%, ‎ ואילו ‎ שיעור‎ 
המשפחות ‎ החד־הוריות ‎ העניות ‎ ירד ‎ מ־29.8% ‎ ב-2007 ‎ ל־‎ 
28.8%  ב-2008. ‎ אולם ‎ המשפחות ‎ החד-הוריות ‎ העניות ‎ נעשו‎ 
עניות ‎ יותר: ‎ עומק ‎ העוני ‎ בקרבן ‎ עלה ‎ בכ-4 ‎ נקודות ‎ האחוז ‎ בין‎ 
השנים ‎ -  התפתחות ‎ שניתן ‎ לייחס ‎ לפיטורי ‎ המפרנס ‎ היחיד ‎ של‎ 

המשפחה.‎ _ 

שיעור ‎ החיים ‎ מתחת ‎ לקו ‎ העוני‎ 
מכלל ‎ הקבוצה ‎ (באחוזים)‎ 

מכלל ‎ המשפחות ‎ בארץ ‎ -  20% 
מכלל ‎ המשפחות ‎ הערביות ‎ -  48% 
מכלל ‎ הנפשות ‎ בארץ ‎ -  24% 
מכלל ‎ הילדים ‎ בארץ ‎ -  34% 
מכלל ‎ המשפחות ‎ שיש ‎ בהן ‎ עובד ‎ -  1 2% 
מקשישי ‎ ם  -  23% 
ממשפחות ‎ חד ‎ הוריות ‎ -  29% 
ממשפחות ‎ מובטלים ‎ (ללא ‎ הכנסה ‎ מעבודה) ‎ -% ‎ 71 
משפחות ‎ של ‎ עובדים ‎ בכלל ‎ המשפחות ‎ העניות ‎ -  46% 

דו״ח ‎ ממדי ‎ העוני ‎ גם ‎ בחן ‎ ומצא, ‎ כי ‎ 61%  מהמשפחות ‎ ו-‎ 
54%  מהנפשות ‎ החיות ‎ בעוני, ‎ סובלות ‎ מעוני ‎ מתמשך.‎ 
במילים ‎ אחרות, ‎ הן ‎ נמצאות ‎ כבר ‎ כמה ‎ שנים ‎ מתחת ‎ לקו‎ 
העוני.‎ 

בהשוואה ‎ למדינות ‎ המפותחות ‎ (□0£0), ‎ בישראל, ‎ כמו‎ 
גם ‎ בארצות-הברית ‎ ובמקסיקו, ‎ שיעור ‎ העניים ‎ הוא ‎ הגבוה‎ 
ביותר.‎ 

הפגנה ‎ מול ‎ בית ‎ כלא ‎ צבאי‎ 
למען ‎ סרבנית ‎ כיבוש‎ 

ב-6 ‎ בנובמבר ‎ נערכה ‎ הפגנה ‎ מול ‎ כלא ‎ 400  בצריפין, ‎ בו‎ 
כלואה ‎ סרבנית ‎ הכיבוש ‎ אור ‎ בן ‎ דוד. ‎ המפגינים ‎ מחו ‎ על‎ 
כליאתה ‎ של ‎ בן ‎ דוד ‎ ותבעו ‎ לשחרר ‎ את ‎ כל ‎ סרבני ‎ המצפון.‎ 
חבריה ‎ מסרו, ‎ כי ‎ אור ‎ בן ‎ דוד ‎ מתנגדת ‎ למלחמה ‎ ולכיבוש ‎ של‎ 
הגדה ‎ המערבית, ‎ ומקווה ‎ שסרבנות ‎ המצפון ‎ תוכיח ‎ לבני ‎ נוער‎ 
פלסטינים, ‎ כי ‎ יש ‎ ישראלים ‎ שאיכפת ‎ להם.‎ 

אור ‎ בן ‎ דוד‎ (19) ‎ מירושלים, ‎ מחותמות ‎ מכתב ‎ השמיניסטים‎ 
2010-2009, ‎ נידונה ‎ בשבוע ‎ שעבר ‎ ל-20 ‎ ימי ‎ מחבוש, ‎ שאותם‎ 
היא ‎ מרצה ‎ בכלא ‎ הצבאי ‎ לנשים. ‎ הצבא ‎ מונע ‎ ממנה ‎ להתייצב‎ 
בפני ‎ "ועדת ‎ המצפון", ‎ שבכוחה ‎ לפטור ‎ משירות ‎ צבאי‎ 
מסיבות ‎ של ‎ סירוב ‎ מצפוני.‎ 


סרבן ‎ מבית ‎ גיאן ‎ נשלח ‎ לכלא ‎ הצבאי‎ 

ולאא ‎ קאסם ‎ נפאע ‎ (18) ‎ מהכפר ‎ בית ‎ ג׳אן, ‎ שריצה ‎ כבר‎ 
תקופת ‎ מחבוש ‎ בת ‎ 21  ימים, ‎ נידון ‎ מיד ‎ לאחריה ‎ לתקופת‎ 
מאסר ‎ שנייה ‎ בת ‎ 14  ימים. ‎ נפאע ‎ מנמק ‎ את ‎ סירובו ‎ להתגייס‎ 
בהתנגדות ‎ למלחמות ‎ ולמוסד ‎ גיוס ‎ החובה ‎ באופן ‎ כללי. ‎ כבר‎ 
בגיל ‎ 17  הוא ‎ סירב ‎ לעבור ‎ את ‎ בדיקות ‎ "הצו ‎ הראשון".‎ 

מנצלים ‎ ילדים ‎ קטנים ‎ בקטיף‎ 

רשת ‎ הקמעונות ‎ הגדולה ‎ בעולם, ‎ וול ‎ מארט, ‎ מעורבת‎ 
בהעסקת ‎ ילדים ‎ קטנים ‎ -  שהצעיר ‎ שבהם ‎ רק ‎ בן ‎ חמש.‎ 
הילדים, ‎ בני ‎ מהגרים, ‎ הועסקו ‎ בחוות ‎ חקלאיות ‎ במדינת‎ 
מישיגן ‎ בקטיף ‎ אוכמניות, ‎ שנשלחו ‎ לחנויות ‎ הרשת ‎ וגם ‎ לרשת‎ 
הסופרמרקטים ‎ קרוגר. ‎ חשיפת ‎ הפרשה ‎ חוללה ‎ סערה,‎ 
ובעקבותיה ‎ נפתחה ‎ חקירה ‎ מיידית ‎ של ‎ הרשויות ‎ במדינה.‎ 

ד״ר ‎ עופר ‎ כסיף ‎ על‎ 
שיטת ‎ ניצול ‎ המרצים ‎ במכללות‎ 

בשנת ‎ הלימודים ‎ הנוכחית, ‎ ד״ר ‎ עופר ‎ כסיף, ‎ מרצה ‎ למדע‎ 
המדינה, ‎ היה ‎ אמור ‎ ללמד ‎ ארבעה ‎ קורסים ‎ במכללת ‎ עמק‎ 
יזרעאל: ‎ הון ‎ ושלטון, ‎ דת ‎ ודמוקרטיה, ‎ רעיון ‎ האמנה‎ 
החברתית ‎ והפאשיזם. ‎ עם ‎ פתיחת ‎ שנת ‎ הלימודים ‎ הוא ‎ נשאר‎ 
רק ‎ עם ‎ הקורס ‎ על ‎ הפאשיזם. ‎ הסיבה: ‎ מספר ‎ הסטודנטים‎ 
שנרשמו ‎ לשלושת ‎ הקורסים ‎ האחרים ‎ היה ‎ נמוך ‎ מדי ‎ -  פחות‎ 
מרף ‎ המינימום, ‎ שתובעת ‎ המכללה ‎ לפתיחת ‎ קורס ‎ בחירה.‎ 

מאחר ‎ שעופר ‎ כסיף ‎ מועסק ‎ כ״מרצה ‎ מן ‎ החוץ", ‎ ללא ‎ תקן,‎ 
ומקבל ‎ שכר ‎ לפי ‎ שעות ‎ הוראה ‎ בפועל, ‎ התברר ‎ לו, ‎ כי ‎ איבד‎ 
יותר ‎ ממחצית ‎ הכנסתו ‎ בשנה ‎ שעברה: ‎ "יחד ‎ עם ‎ קורס ‎ שאני‎ 
מעביר ‎ במכללת ‎ ספיר, ‎ יש ‎ לי ‎ בסמסטר ‎ הנוכחי ‎ רק ‎ שני‎ 
קורסים, ‎ שהם ‎ חמש ‎ הוראה ‎ שעות. ‎ הכנסתי ‎ נטו ‎ מעבודה‎ 
מצומצמת ‎ זו ‎ היא ‎ 3,000  שקל ‎ בחודש ‎ בלבד".‎ 

כיצד ‎ מתמודדים ‎ מרצים ‎ מן ‎ החוץ ‎ עם ‎ המכשול ‎ הזה ‎ של‎ 
מספר ‎ הנרשמים ‎ לקורס?‎ 

"מרצה ‎ מן ‎ החוץ ‎ נאלץ ‎ לעשות ‎ כל ‎ דבר, ‎ כדי ‎ שמספר‎ 
הסטודנטים ‎ יעלה״ ‎ -  מספר ‎ כסיף, ‎ יו״ר ‎ ארגון ‎ המורים ‎ מן‎ 
החוץ ‎ במועצת ‎ מרצי ‎ המכללות ‎ הציבוריות, ‎ ומוסיף:‎ 
"הסטודנטים ‎ ברובם ‎ מחפשים ‎ קורסים ‎ קלים, ‎ עם ‎ מעט ‎ קריאה‎ 
ועם ‎ אפשרות ‎ להוציא ‎ ציונים ‎ גבוהים ‎ בקלות. ‎ בהכללה,‎ 
המרצים ‎ מן ‎ החוץ ‎ נמצאים ‎ בדילמה: ‎ אם ‎ הם ‎ רוצים ‎ להשתכר‎ 
למחייתם, ‎ הם ‎ נאלצים ‎ להוריד ‎ רמה. ‎ אם ‎ הם ‎ אינם ‎ רוצים‎ 
להתפשר ‎ על ‎ הרמה, ‎ הם ‎ מסכנים ‎ את ‎ הפרנסה ‎ שלהם".‎ 

עופר ‎ כסיף ‎ מדגיש, ‎ כי ‎ "שיטת ‎ הרייטינג" ‎ גורמת ‎ לשחיקה‎ 
מהירה ‎ ברמת ‎ ההוראה ‎ במכללות. ‎ בישיבה ‎ של ‎ ועדת ‎ החינוך‎ 
של ‎ הכנסת, ‎ הביעו ‎ ח״כים ‎ ומומחים ‎ דאגה ‎ נוכח ‎ המגמה‎ 
הזאת. ‎ הדבר ‎ חמור ‎ עוד ‎ יותר, ‎ כאשר ‎ מביאים ‎ בחשבון, ‎ כי‎ 
במכללות ‎ לומדים ‎ כיום ‎ 63%  מכלל ‎ הסטודנטים, ‎ וכי ‎ רוב‎ 
ההוראה ‎ במכללות ‎ נעשית ‎ בידי ‎ מרצים ‎ מן ‎ החוץ.‎ 

כסיף, ‎ שסיים ‎ לפני ‎ ארבע ‎ שנים ‎ את ‎ לימודי ‎ הדוקטורט ‎ שלו,‎ 
שוקל ‎ כעת ‎ אפשרויות ‎ פרנסה ‎ נוספות: ‎ "אני ‎ חושב ‎ לעבוד‎ 
כברמן. ‎ עבדתי ‎ בזה ‎ בעבר, ‎ ונראה ‎ שאין ‎ לי ‎ ברירה. ‎ בסמסטרים‎ 
קודמים, ‎ חילקתי ‎ עיתונים ‎ בבוקר. ‎ אני ‎ חייב ‎ להשיג ‎ פרנסה.‎ 
מרצים ‎ מן ‎ החוץ ‎ נמצאים ‎ בחרדת ‎ קיום. ‎ אנשים ‎ לא ‎ יודעים ‎ מה‎ 
יהיה ‎ אתם ‎ מחר. ‎ כמרצה, ‎ אינך ‎ יכול ‎ לדעת ‎ אם ‎ הקורס ‎ ייפתח‎ 
ושכרך ‎ ישולם. ‎ מדברים ‎ הרבה ‎ על ‎ חוקרים ‎ שעושים ‎ דוקטורט‎ 
בחו״ל ‎ ולא ‎ חוזרים ‎ לארץ. ‎ אבל ‎ הבעיה ‎ החמורה ‎ כיום ‎ היא‎ 
בעיית ‎ המרצים ‎ הנמצאים ‎ בארץ, ‎ והשוקלים ‎ לעזוב".‎ 


חברה ‎ /5‎ 


שדה ‎ קוצים ‎ רעיל‎ 

בדיון ‎ בכנסת ‎ (4.11) ‎ על ‎ מעצרו ‎ של ‎ המחבל ‎ יעקב ‎ טייטל,‎ 
סתר ‎ ח״ב ‎ מוחמד ‎ ברכה ‎ את ‎ הטענה, ‎ כי ‎ המתנחל ‎ שרצח ‎ שני‎ 
פלסטינים ‎ והניח ‎ מטעני ‎ חבלה, ‎ שפצעו ‎ קשה ‎ את ‎ הנער ‎ עמי‎ 
אורטיז ‎ ופצעו ‎ קל ‎ את ‎ פרופ׳ ‎ זאב ‎ שטרנהל, ‎ היה ‎ "זאב ‎ בודד"‎ 
ו״עשב ‎ שוטה". ‎ ברכה ‎ הזכיר, ‎ כי ‎ מההתנחלויות ‎ בשטחים‎ 
הכבושים ‎ יצאו ‎ גם ‎ הרוצחים ‎ יגאל ‎ עמיר ‎ ונתן־זאדה‎ ;  המחתרת‎ 
היהודית; ‎ מחתרת ‎ בת ‎ עין; ‎ כורתי ‎ עצי ‎ הזית ‎ והמחבלים‎ 
במסיק ‎ בכרמי ‎ הפלסטינים.‎ 

מה ‎ שמכונה ‎ "מפעל ‎ ההתנחלויות" ‎ התגלה, ‎ במהלך ‎ השנים,‎ 
כשדה ‎ קוצים ‎ רעיל, ‎ המצמיח ‎ רוצחים, ‎ טרוריסטים ‎ וקיצוני‎ 
ימין, ‎ שאינם ‎ בוחלים ‎ בשום ‎ אמצעי, ‎ כדי ‎ לפגוע ‎ בפלסטינים,‎ 
כשוחרי ‎ שלום ‎ ישראלים, ‎ ובכל ‎ מי ‎ שדעתו ‎ או ‎ התנהגותו ‎ אינן‎ 
נראות ‎ לו, ‎ לרבות ‎ שוטרים. ‎ לכן ‎ המסקנה ‎ המתבקשת‎ 
מהמקרה, ‎ שנוסף ‎ לרשימת ‎ הפשעים ‎ של ‎ תושבים‎ 
בהתנחלויות, ‎ היא ‎ -  לפרק ‎ את ‎ "המפעל" ‎ הזה ‎ ולפנות ‎ את ‎ כל‎ 
ההתנחלויות ‎ הישראליות ‎ שהוקמו ‎ בגדה ‎ המערבית.‎ 

הקפאת ‎ ההתנחלויות ‎ הייתה ‎ גם ‎ נושא ‎ דבריו ‎ של ‎ ח״ב ‎ עפו‎ 
אגבריה ‎ (חד״ש) ‎ בדיון ‎ שנערך ‎ באותו ‎ יום ‎ על ‎ ביקורה ‎ של‎ 
הילרי ‎ קלינטון, ‎ שרת ‎ החוץ ‎ של ‎ ארה״ב, ‎ בישראל. ‎ עפו ‎ אגבריה‎ 
הצדיק ‎ את ‎ הדרישה ‎ הפלסטינית ‎ להקפאת ‎ ההתנחלויות ‎ בטרם‎ 
יחודש ‎ המו״מ ‎ המדיני. ‎ ההתעקשות ‎ של ‎ ממשלת ‎ נתניהו-ברק‎ 
להמשיך ‎ בבנייה ‎ בהתנחלויות ‎ היא ‎ תנאי ‎ מוקדם, ‎ הסותר ‎ את‎ 
החלטות ‎ האו״ם ‎ ואפילו ‎ את ‎ ״מפת ‎ הדרכים״ ‎ -  אמר.‎ 

אגבריה ‎ הצביע ‎ על ‎ העוול ‎ האישי ‎ והלאומי ‎ ועל ‎ האיוולת‎ 
הפוליטית ‎ בטיהור ‎ האתני ‎ של ‎ תושבים ‎ פלסטינים, ‎ המתפשט‎ 
בשכונות ‎ הפלסטיניות ‎ בירושלים ‎ המזרחית, ‎ ותבע ‎ להפסיקו.‎ 
אבסורד ‎ ששמו ‎ "מס ‎ הבצורת"‎ 

״מס ‎ הבצורת״ ‎ הוא ‎ מס ‎ חסר-הגיון ‎ -  הדגיש ‎ ח״ב ‎ מוחמד‎ 
ברכה ‎ בדיון ‎ בכנסת ‎ (3.11). ‎ ברכה ‎ הוסיף, ‎ כי ‎ האוצר ‎ מעוניין‎ 
במיליארד ‎ שקלים ‎ הכנסות ‎ מהמס ‎ הזה, ‎ אך ‎ אם ‎ "מס ‎ הבצורת"‎ 
מוביל ‎ לקיצוץ ‎ בצריכת ‎ המים ‎ -  כיצד ‎ הוא ‎ יכניס ‎ כסף ‎ לאוצר?‎ 
"מס ‎ הבצורת" ‎ הוא ‎ עוד ‎ מס ‎ על ‎ צריכה, ‎ שיכה ‎ במיוחד‎ 
בשכבות ‎ המוחלשות. ‎ ואם ‎ לא ‎ די ‎ בכך, ‎ בכוונת ‎ הממשלה ‎ גם‎ 
להעלות ‎ את ‎ תעריפי ‎ המים ‎ ב־50% ‎ ויותר.‎ 

העלאת ‎ תעריפי ‎ המים ‎ ו״מס ‎ הבצורת", ‎ סיכם ‎ ברכה, ‎ הם‎ 
צעדים ‎ שנועדו ‎ להכשיר ‎ את ‎ הקרקע ‎ להפרטת ‎ משק ‎ המים‎ 
ברמה ‎ הארצית ‎ והעירונית. ‎ זו ‎ סיבה ‎ חשובה ‎ נוספת ‎ לתבוע ‎ את‎ 
הביטול ‎ של ‎ "מס ‎ הבצרות" ‎ ושל ‎ העלאת ‎ תעריפי ‎ המים.‎ 
מוקדי ‎ זיהום ‎ מים ‎ באזור ‎ תל־אביב‎ 

נושא ‎ המים ‎ עמד ‎ גם ‎ במרכז ‎ הדיון ‎ הראשון ‎ של ‎ הוועדה‎ 
המשותפת ‎ לסביבה ‎ ובריאות ‎ בכנסת ‎ בראשות ‎ ח״כ ‎ דב ‎ חנין‎ ( 
2.11). ‎ לוועדה ‎ נמסר, ‎ כי ‎ סקר ‎ סיכונים, ‎ שערכה ‎ רשות ‎ המים,‎ 
חשף, ‎ כי ‎ תושבים ‎ המתגוררים ‎ בסמוך ‎ למוקדי ‎ זיהום ‎ מים ‎ בתל‎ 
אביב, ‎ ברמת-גן ‎ ובגבעתיים ‎ עלולים ‎ להיחשף ‎ לסכנות‎ 
בריאותיות ‎ חמורות. ‎ עוד ‎ חשף ‎ הדו״ח, ‎ כי ‎ זיהום ‎ מקורות‎ 
המים ‎ עלול ‎ להביא ‎ לסגירת ‎ בארות ‎ רבות ‎ באזור.‎ 

דב ‎ הנין‎ (חד״ש) ‎ אמר ‎ בדיון, ‎ כי ‎ "זיהום ‎ קרקעות ‎ בחומרים‎ 
מסוכנים ‎ הוא ‎ מפגע ‎ סביבתי ‎ קשה ‎ ומורכב. ‎ זיהום ‎ קרקע ‎ עלול‎ 
לגרום, ‎ מעבר ‎ להשחתת ‎ הקרקע ‎ ומי ‎ התהום, ‎ למפגעים‎ 
בריאותיים ‎ חמורים, ‎ כגון ‎ חשיפת ‎ הציבור ‎ לגד ‎ קרקע ‎ מסוכנים‎ 
לנשימה".‎ 


ישראל ‎ אינה ‎ שותפה ‎ למאמץ‎ 
להתמודד ‎ עם ‎ משבר ‎ האקלים‎ 

ראשי ‎ השדולה ‎ הסביבתית-חברתית ‎ בכנסת ‎ הגיבו ‎ (4.11)‎ 
בחריפות ‎ על ‎ פרסום ‎ דו״ח ‎ חברת ‎ מקינזי ‎ בעניין ‎ הפחתת‎ 
פליטות ‎ גזי ‎ החממה ‎ בישראל. ‎ הדו״ח ‎ מצביע ‎ על ‎ כך,‎ 
שממשלת ‎ ישראל ‎ אינה ‎ מתכוונת ‎ להפחית ‎ את ‎ פליטות ‎ גזי‎ 
חממה, ‎ אלא ‎ רק ‎ למתן ‎ את ‎ הגידול ‎ בהן.‎ 

ח״כ ‎ דב ‎ הנין ‎ ציין, ‎ כי ‎ "הדו״ח ‎ מצביע ‎ על ‎ התנתקות‎ 
מוחלטת ‎ של ‎ ישראל ‎ מהמאמץ ‎ העולמי ‎ להתמודד ‎ עם ‎ משבר‎ 
האקלים. ‎ בעוד ‎ בעולם ‎ מדברים ‎ על ‎ יעדים ‎ של ‎ הפחתת ‎ פליטות‎ 
בשיעור ‎ של ‎ 80%  עד ‎ שנת ‎ 2050, ‎ ביחס ‎ לרמה ‎ של ‎ 2005,‎ 
ממליץ ‎ הדו״ח ‎ להגדיל ‎ את ‎ רמת ‎ הפליטות ‎ בישראל, ‎ במקום ‎ ב-‎ 
68%  ״רק״ ‎ ב-34% ‎ עד ‎ 2030. ‎ הצבת ‎ יעד ‎ כזה, ‎ תשים ‎ את‎ 
ישראל ‎ ללעג ‎ ולקלס ‎ אל ‎ מול ‎ אומות ‎ העולם ‎ בוועידת ‎ האקלים‎ 
העולמית ‎ שתיערך ‎ בקופנהגן. ‎ אם ‎ זו ‎ הבשורה ‎ -  יכול ‎ ראש‎ 
הממשלה ‎ נתניהו ‎ לחסוך ‎ את ‎ הכסף ‎ של ‎ הטיסה ‎ לקופנהאגן‎ 
ואת ‎ פליטת ‎ גזי ‎ החממה ‎ הכרוכים ‎ בה".‎ 

האבטלה ‎ בארה״ב ‎ -  מעל ‎ 10% 

שיעור ‎ האבטלה ‎ בארצות-הברית ‎ עלה ‎ בחודש ‎ אוקטובר ‎ ל-‎ 
10.2%, ‎ וחצה ‎ את ‎ קו ‎ ה-10% ‎ לראשונה ‎ מזה ‎ 26  שנים.‎ 

במהלך ‎ המשבר ‎ הכלכלי, ‎ שהחל ‎ ב-2008, ‎ אבדו ‎ בארה״ב‎ 
7.3  מיליון ‎ מישרות, ‎ והפיטורים ‎ נמשכים.‎ 

בחיפה ‎ יתקיים ‎ ערב ‎ השקה ‎ לספרו‎ 
של ‎ בנימין ‎ גונן ‎ "חיים ‎ אדומים"‎ 

חוג ‎ "אחווה" ‎ ומכון ‎ אמיל ‎ תומא ‎ מזמינים ‎ לערב ‎ השקת‎ 
הספר ‎ "חיים ‎ אדומים" ‎ מאת ‎ בנימין ‎ גונן. ‎ בספרו ‎ מגולל ‎ גונן,‎ 
מראשי ‎ מק״י ‎ וחבר ‎ הנהגת ‎ ההסתדרות ‎ לשעבר, ‎ שורה ‎ של‎ 
מאבקים, ‎ שכינוסם ‎ יחד ‎ מעלה ‎ את ‎ סיפור ‎ המאבק ‎ המעמדי‎ 
והחתירה ‎ לצדק, ‎ לשוויון ‎ ולשלום.‎ 

באירוע, ‎ שיתקיים ‎ בשבת, ‎ 21.11, ‎ בשעה ‎ 19:00  בתיאטרון‎ 
"אל ‎ מידאך ‎ בחיפה, ‎ ישאו ‎ דברים ‎ על ‎ הספר, ‎ ותועלה ‎ ההצגה‎ 
של ‎ מרכז ‎ התיאטרון ‎ לצדק ‎ חברתי ‎ בגליל ‎ -  "מפעל ‎ המוות",‎ 
שהיא ‎ סיפור ‎ סגירתו ‎ של ‎ מפעל ‎ "פרוטרום" ‎ בעכו. ‎ לרכישת‎ 
הספר: ‎ 61. 00. 11 ^56>001כ1./ץ^״\‎ 

קמפיין ‎ לזכויות ‎ נשים ‎ בעולם ‎ המוסלמי‎ 

בשבוע ‎ שעבר ‎ נפתח ‎ קמפיין ‎ עולמי ‎ של ‎ ארגונים‎ 
פמיניסטיים ‎ ברחבי ‎ העולם ‎ המוסלמי, ‎ הקורא ‎ לשמור ‎ על‎ 
זכויות ‎ הנשים. ‎ בקמפיין, ‎ שכותרתו: ‎ "יום ‎ אחד ‎ למאבק ‎ אחד",‎ 
נוטלים ‎ חלק ‎ 20  ארגונים ‎ למען ‎ זכויות ‎ נשים ‎ מ-11 ‎ מדינות,‎ 
ובהם ‎ העמותה ‎ "נשים ‎ נגד ‎ אלימות" ‎ שמרכזה ‎ בנצרת.‎ 

במסגרת ‎ הקמפיין ‎ הפמיניסטי, ‎ בחרה ‎ העמותה ‎ "נשים ‎ נגד‎ 
אלימות" ‎ להתמקד ‎ ברצח ‎ נשים ‎ על ‎ רקע ‎ מה ‎ שמכונה ‎ "חילול‎ 
כבוד ‎ המשפחה". ‎ מנכ״ל ‎ העמותה, ‎ עאידה ‎ תומא-סלימאן,‎ 
מסרה, ‎ כי ‎ יש ‎ חשיבות ‎ רבה ‎ בקמפיין ‎ משום ‎ שהוא ‎ "מאגד ‎ את‎ 
הנשים ‎ במדינות ‎ שונות ‎ בעולם, ‎ ובכך ‎ מבטא ‎ את ‎ החשיבות‎ 
העולמית ‎ של ‎ בעיות ‎ הנשים".‎ 

הקמפיין ‎ נערך ‎ בצמידות ‎ מצמררת ‎ לשני ‎ מעשי ‎ רצח ‎ נוספים‎ 
של ‎ נשים, ‎ שבוצעו ‎ ב- 1.1 1  בירכא ‎ ובטייבה. ‎ תמאם ‎ יחיא‎ 
מטייבה, ‎ בת ‎ 60, ‎ נרצחה ‎ על ‎ ידי ‎ אלמוני ‎ בתוך ‎ ביתה. ‎ מונאר‎ 
זיאן ‎ מירכא ‎ נרצחה ‎ כפי ‎ הנראה ‎ בידי ‎ בעלה, ‎ לאחר ‎ שהכה‎ 
אותה. ‎ משנת ‎ 1986, ‎ נרצחו ‎ בישראל ‎ 112  נשים ‎ ערביות.‎ 


אוסרים ‎ לפגוע ‎ בשובת׳ ‎ כללית ‎ משלימה‎ 


ימים ‎ ספורים ‎ לאחר ‎ שוועדת ‎ העבודה ‎ של ‎ הכנסת ‎ כפתה ‎ על‎ 
הנהלת ‎ כללית ‎ רפואה ‎ משלימה ‎ לנהל ‎ משא-ומתן ‎ עם‎ 
העובדים ‎ השובתים ‎ מאז ‎ ה-22 ‎ בספטמבר, ‎ פסק ‎ בית ‎ הדין‎ 
האזורי ‎ לעבודה ‎ צווים ‎ זמניים ‎ לטובת ‎ איגוד ‎ העובדים.‎ 

לפי ‎ החלטת ‎ בית ‎ הדין ‎ מ- 2.1 1 ,  ייאסר ‎ על ‎ ההנהלה ‎ להעסיק‎ 
מחליפים ‎ במקום ‎ העובדים ‎ השובתים; ‎ לבצע ‎ שינויים ‎ חד-‎ 
צדדיים ‎ בתנאי ‎ העסקתם‎ ;  למנוע ‎ כניסת ‎ העובדים ‎ ונציגי ‎ ארגון‎ 
העובדים ‎ למרפאות; ‎ או ‎ לפגוע ‎ בכל ‎ צורה ‎ שהיא ‎ בעובדים‎ 
הפעילים ‎ באיגוד.‎ 

בהחלטה ‎ שנתן ‎ השופט ‎ ■צחק ‎ לובוצקי, ‎ לאור ‎ בקשת‎ 
הארגון ‎ "כוח ‎ לעובדים", ‎ אישר ‎ בית ‎ הדין ‎ את ‎ כלל ‎ הצווים‎ 
הזמניים, ‎ שביקשו ‎ העובדים ‎ להגנה ‎ על ‎ זכותם ‎ להתארגן‎ 
ולשבות. ‎ בהחלטתו, ‎ אסר ‎ בית ‎ הדין ‎ האזורי ‎ לעבודה ‎ בתל‎ 
אביב ‎ על ‎ הנהלת ‎ חברת ‎ ש.ל.ה. ‎ לפטר, ‎ לאיים ‎ בפיטורין ‎ או‎ 
לפגוע ‎ בכל ‎ דרך ‎ אחרת ‎ במקום ‎ עבודתם, ‎ בתנאי ‎ עבודתם ‎ או‎ 
בשכרם ‎ של ‎ אותם ‎ עובדים, ‎ הפעילים ‎ בהתארגנות ‎ זו ‎ או ‎ אחרת‎ 
במהלך ‎ שלבי ‎ ההתארגנות ‎ הראשונית ‎ אצלה.‎ 

■על ‎ קונש, ‎ יו״ר ‎ איגוד ‎ העובדים ‎ בכללית ‎ משלימה, ‎ מסרה,‎ 

כי ‎ ההנהלה ‎ מתעלמת ‎ מהביקורת ‎ הקשה, ‎ שהוטחה ‎ בה‎ 
בוועדת ‎ העבודה ‎ והרווחה ‎ בגין ‎ צורת ‎ ההעסקה ‎ הנצלנית, ‎ בה‎ 
היא ‎ מעסיקה ‎ את ‎ המטפלים. ‎ גם ‎ במפגש ‎ עם ‎ נציגי ‎ ההנהלה,‎ 
שהתקיים ‎ בשבוע ‎ שעבר, ‎ המשיכה ‎ ההנהלה ‎ להתעקש ‎ על‎ 
תנאי ‎ העסקה ‎ קבלניים ‎ עבור ‎ המטפלים.‎ 

עובדי ‎ אקרשט״ן ‎ הפגינו‎ 
בגד ‎ פיטורי ‎ חבר ‎ ועד‎ 

עשרות ‎ פועלי ‎ מפעל ‎ אקרשטיין ‎ בירוחם ‎ וחברים ‎ בארגון‎ 
״כוח ‎ לעובדים״ ‎ הפגינו ‎ ב- 5.1 1  מול ‎ משרדי ‎ ההנהלה‎ 
בהרצליה ‎ במחאה ‎ על ‎ פיטורי ‎ חבר ‎ ועד ‎ העובדים ‎ אלכסנדר‎ 
באבייב, ‎ שעות ‎ ספורות ‎ לאחר ‎ שלהנהלה ‎ הגיעה ‎ רשימת ‎ שמות‎ 
העובדים ‎ שהתאגדו ‎ בארגון. ‎ "ברור ‎ שמדובר ‎ בהתנכלות ‎ לא‎ 
חוקית ‎ לחבר ‎ ועד ‎ העובדים״ ‎ -  התריע ‎ יו״ר ‎ הוועד, ‎ בנצי‎ 
צנגאוקר, ‎ והוסיף‎ :  "נאבק ‎ בהתנכלות ‎ זו ‎ בכל ‎ דרך ‎ חוקית".‎ 

עובדי ‎ מפעל ‎ אקרשטיין ‎ התאגדו ‎ לאחרונה ‎ במסגרת ‎ הארגון‎ 
"כוח ‎ לעובדים", ‎ למרות ‎ שהם ‎ חתומים ‎ על ‎ חוזה ‎ בו ‎ נכתב,‎ 
באופן ‎ לא ‎ חוקי, ‎ כי ‎ אסור ‎ להם ‎ להתארגן. ‎ הרקע ‎ להתארגנות ‎ - 
הרעה ‎ משמעותית ‎ בתנאי ‎ העסקתם, ‎ הכוללת ‎ בין ‎ היתר ‎ ביטול‎ 
ותק ‎ והפחתת ‎ שכרם ‎ של ‎ כל ‎ העובדים ‎ לשכר ‎ מינימום.‎ 

התארגנות ‎ במרכז ‎ השלטון ‎ המקומי‎ 

55  עובדי ‎ המרכז ‎ לשלטון ‎ מקומי ‎ פנו ‎ להסתדרות ‎ בבקשה‎ 
להקים ‎ ועד ‎ עובדים. ‎ זאת, ‎ לאחר ‎ שההנהלה ‎ הודיעה ‎ להם ‎ על‎ 
כוונה ‎ לבצע ‎ שינויים ‎ ארגוניים. ‎ בסיוע ‎ ההסתדרות, ‎ הקימו‎ 
העובדים ‎ ועד, ‎ אלא ‎ שההנהלה ‎ סירבה ‎ להכיר ‎ בו. ‎ העניין ‎ הגיע‎ 
לבית ‎ הדין ‎ האזורי ‎ לעבודה ‎ בת״א, ‎ וזה ‎ הוביל ‎ להסכמה‎ 
עקרונית ‎ בנושא ‎ הקמת ‎ הוועד ‎ (28.10). ‎ ההסתדרות ‎ ביקשה‎ 
מבית-הדין ‎ לתת ‎ צו ‎ מניעה, ‎ המבטל ‎ את ‎ קיומם ‎ של ‎ שימועים‎ 


ל-12 ‎ העובדים ‎ שייסדו ‎ את ‎ ההתארגנות. ‎ כן ‎ ביקשה‎ 
ההסתדרות ‎ לקבל ‎ נתונים ‎ על ‎ עובדים ‎ המועסקים ‎ במיקור ‎ חוץ‎ 
וכפרילנסרים. ‎ בית-הדין ‎ נעתר ‎ לשתי ‎ הבקשות.‎ 

3,500  פועלים ‎ פוטרו ‎ בחודשיים‎ 

מתחילת ‎ המשבר ‎ הכלכלי, ‎ פוטרו ‎ מהתעשייה ‎ הישראלית‎ 
24,300  עובדים. ‎ בחודשים ‎ יולי-אוגוסט ‎ לבדם ‎ פוטרו ‎ 3,500 
עובדים. ‎ מאז ‎ החלו ‎ פיטורי ‎ העובדים ‎ מהתעשייה ‎ ברבעון‎ 
השני ‎ של ‎ 2008, ‎ חלה ‎ ירידה ‎ מצטברת ‎ של ‎ 6.7%  במצבת‎ 
הפועלים. ‎ התעשיינים ‎ מתריעים ‎ כי ‎ מדובר ‎ בפיטורים‎ 
משמעותיים ‎ בתעשייה, ‎ וכי ‎ המשבר ‎ עדיין ‎ לא ‎ חלף, ‎ זאת‎ 
למרות ‎ נתוני ‎ הלמ״ס ‎ בדבר ‎ ירידה ‎ באבטלה.‎ 

מטה ‎ מאבק ‎ למען ‎ הדיור ‎ הציבורי‎ 

הדיור ‎ הציבורי ‎ מיועד ‎ לקבוצות ‎ אוכלוסייה, ‎ אשר ‎ ידן ‎ אינה‎ 
משגת ‎ דיור ‎ נאות ‎ בשוק ‎ הפרטי. ‎ ציבור ‎ הזכאים, ‎ המחכים‎ 
בתור ‎ לדירה ‎ ציבורית, ‎ מורכב ‎ מעולים ‎ חדשים ‎ ,  משפחות ‎ חד-‎ 
הוריות, ‎ קשישים, ‎ נכים ‎ ומשפחות ‎ בעלת ‎ הכנסה ‎ נמוכה. ‎ מספר‎ 
הממתינים ‎ לדיור ‎ ציבורי ‎ הוא ‎ כ-70,000 ‎ משפחות.‎ 

על ‎ מנת ‎ להגן ‎ על ‎ הדיור ‎ הציבורי ‎ ולדרוש ‎ את ‎ הרחבתו‎ 
באמצעות ‎ הכספים ‎ שנצברו ‎ עם ‎ מכירתן ‎ של ‎ 26  אלף ‎ דירות‎ 
בשנים ‎ 2000-2008, ‎ התאספה ‎ בשבועות ‎ האחרונים ‎ בבאר-‎ 
שבע ‎ קבוצת ‎ פעילים, ‎ ובהם ‎ סטודנטים, ‎ תושבים ‎ ואנשי‎ 
אקדמיה, ‎ כדי ‎ לדרוש ‎ בנייה ‎ של ‎ עשרות ‎ אלפי ‎ יחידות ‎ דיור‎ 
ושיקום ‎ השכונות ‎ הקיימות, ‎ שסבלו ‎ מהזנחה ‎ לאורך ‎ השנים.‎ 
להתקשרות ‎ למטה ‎ המאבק‎ :  ווו1.00ו3רח9@־וטו01>31/\33רח‎ 

מאות ‎ הפגינו ‎ נגד ‎ המתנחלים‎ 
במזרח ‎ ירושלים‎ 

נמשכות ‎ ההפגנות ‎ של ‎ תושבים ‎ פלסטינים ‎ ופעילי ‎ שלום‎ 
נגד ‎ המתנחלים ‎ במזרח ‎ ירושלים. ‎ לבית ‎ משפחת ‎ אל-קורד‎ 
בשכונת ‎ שיח׳-ג׳ראח ‎ במזרח-ירושלים ‎ נכנסו ‎ בשבוע ‎ שעבר‎ 
מתנחלים, ‎ מצוידים ‎ בצו ‎ בית ‎ משפט. ‎ תחת ‎ הכותרת ‎ "מפוני‎ 


שיח׳-ג׳ראח, ‎ אנחנו ‎ איתכם", ‎ קראו ‎ המפגינים, ‎ ובהם ‎ חברי‎ 
חד״ש ‎ ומק״י, ‎ במחאה ‎ על ‎ הצעדים ‎ האחרונים.‎ 

למנצור ‎ דהאמשה ‎ ולמשפחה‎ 

איתכם ‎ באבלכם ‎ הכבד ‎ על ‎ מות ‎ האב‎ 


מוסטפא ‎ דהאמשה‎ 


הוועד ‎ המרכזי‎ 


של ‎ המפלגה ‎ הקומוניסטית ‎ הישראלית‎ 


אבלים ‎ על ‎ מותה ‎ ללא ‎ עת ‎ של‎ 

■על ‎ לוטן‎ 

סופרת, ‎ לוחמת ‎ עקבית ‎ נגד ‎ הכיבוש ‎ ולמען ‎ השלום‎ 
סניף ‎ ת״א ‎ של ‎ מק״י, ‎ חד״ש ‎ ת״א‎ 

